Pyramiderne, Den Kinesiske Mur, Taj Mahal - og Nyborg Slot. Sådan kan det måske komme til at lyde i fremtiden.

Donationen til Nyborg Slot på 276 millioner kroner skal nemlig bringe slottet og byen et skridt tættere på Unescos verdensarvsliste.

Det kan ifølge museumsdirektør for Østfyns Museer Erland Porsmose bringe en helt ny form for turister til Nyborg.

Verdensarv i Danmark Tre steder i Danmark er af UNESCO blevet udpeget som verdensarv. Jelling-monumenterne

Roskilde Domkirke

Kronborg I Grønland er Ilulissat Isfjord verdensarvsområde

- Verdensarvslisten er det sted, kulturarvsturister orienterer sig mod, og dem er der rigtig mange af. De steder, som står på listen, vil de her turister se og opleve, siger Erland Porsmose.

Nye gæster kom på dag ét efter udnævnelsen

I juni 2014 blev Stevns Klint optaget på Verdensarvslisten, som nu tæller mere end 1.000 steder i hele verden.

Effekten af udnævnelsen kom prompte, forklarer direktør for Østsjællands Museum, Tove Damholt.

Læs også : Turister strømmer til Stevns Klint: Lokale kræver en trafikplan

- Vi blev verdensarv den ene dag, og allerede den næste dag så vi folk, der stod ude ved klinten, fordi de skulle se Danmarks nye verdensarv. Sådan fortsatte det faktisk hele sommeren, siger Tove Damholt.

Hun forklarer, at området sidste år fik besøg af 30 procent flere turister. På det lokale museum, Stevns Museum, oplevede de endda en fordobling i antallet af besøgende. Nu er udfordringen at holde fast i opmærksomheden, forklarer direktøren.

Læs også : Stevns Klint og Vadehavet på Unesco-liste

- Det afgørende er, at man selv sætter noget ind. Det er et kort, vi har fået på hånden. Vi og kommunen arbejder nu med at spille kortet rigtigt. Det kommer ikke af sig selv, der skal arbejde til, siger Tove Damholt.

Derfor arbejder Stevns Kommune netop nu med en stor strategiplan for, hvordan rampelyset bliver holdt på det sydøstlige Sjælland.

Gentænk historien